འདི་ག་ཚགས་པར་ཁང་དུ་པེ་ཅིང་ནས་ཟླ༡༢ཚེས༤ཉིན་གློག་འཕྲིན་འབྱོར་གསལ།ཟླ༡༢ཚེས༤ཉིན་ནི་ཀྲུང་གོའི་རྒྱལ་ཁབ་ཀྱི་རྩ་ཁྲིམས་ཉིན་མོ་ཐེངས་དང་པོ་ཡིན་ཞིང་།དེ་ཉིན་སྔ་དྲོརྒྱལ་ཁབ་རྩ་ཁྲིམས་ཉིན་མོའི་སློབ་གྲྭའི་བརྗོད་བྱ་གཙོ་བོའི་བྱེད་སྒོཔེ་ཅིང་ཅིང་ཧྲན་སློབ་གྲྭར་གཉེར་བ་དང་།རྒྱལ་ཁབ་སློབ་གསོ་པུའི་པུའུ་ཀྲང་ཡོན་ཀུའེ་རེན་བྱེད་སྒོར་ཞུགས་པ་དང་འབྲེལ་སྔར་ལས་ལྷག་པའི་ངང་སློབ་གྲྭའི་སློབ་གསོའི་ཁྲོད་ཀྱི་རྩ་ཁྲིམས་སློབ་གསོའི་གལ་ཆེའི་གནས་བབ་མངོན་གསལ་དོད་པོ་ཡོང་བ་བྱེད་དགོས་ཞེས་བརྗོད་པ་རེད།ཡོན་ཀུའེ་རེན་གྱིས་ཁྲིམས་སྐྱོང་སློབ་གསོའི་རྩ་འཛིན་ཞིབ་འཇུག་བྱས་ནས་བཟོ་བ་དང་།སློབ་གྲྭ་འབྲིང་ཆུང་ཁག་ཏུ་ཁྲིམས་སྐྱོང་ཤེས་བྱའི་སློབ་ཚན་བཀོད་སྒྲིག་ཇུས་གཞི་བཟོ་བ།རྩ་ཁྲིམས་ཀྱི་ནང་དོན་སློབ་རིམ་འཕར་བའི་ཡིག་རྒྱུགས་ནང་འཇུག་རྒྱུའི་བྱ་ཐབས་ལ་ཞིབ་འཇུག་བཅས་བྱ་རྒྱུ་ཡིན་ཞེས་བརྗོད་པ་རེད།